На основу члана 144. Закона о општем управном поступку (,,Службени гласник РС“, број 18/2016 и 95/2018 – аутентично тумачење) и члана 37. став 1. тачка 28. Статута Града Ниша („Службени лист Града Ниша“, бр. 88/2008, 143/2016 и 18/2019), доноси се

**Р Е Ш Е Њ Е**

**о исправци техничке грешке у Решењу** **број 06-673/2016-50-02 oд 30.11.2016. године**

**I**

 **ИСПРАВЉА СЕ** техничка грешка у Решењу Скупштине Града Ниша број 06-673/2016-50-02 oд 30.11.2016. године у ставу I тачка 2) тако да уместо броја „1783/3“, треба да стоји број „1787/3“.

**II**

У осталом делу Решење остаје непромењено.

**III**

Ово решење објавити у „Службеном листу Града Ниша“.

**Број:\_\_\_\_\_\_\_\_\_\_\_\_\_\_\_\_\_\_\_\_\_\_\_**

**У Нишу, дана \_\_\_\_\_\_\_\_\_\_\_\_\_\_\_**

**СКУПШТИНА ГРАДА НИША**

 **ПРЕСЕДНИК**

 **др Бобан Џунић**

**Образложење**

На основу Решења Скупштине Града Ниша 06-673/2016-50-02 oд 30.11.2016. године Градска управа за имовину и одрживи развој наставила је поступак отуђења 8 (осам) породичних стамбених зграда из јавне својине Града Ниша, уписаних у Лист непокретности број 1843 КО Паси Пољана, становницима села Мрамор погођеним елементарном непогодом – клизиштем, непосредном погодбом, без накнаде, у циљу отклањања последица елементарне непогоде – клизишта.

 Након прибављених сагласности власника катастарских парцела у КО Мрамор у самом току поступка утврђено је да у ставу I тачка 2) предметног Решења дошло до техничке грешке приликом израде, па је у складу са тим потребно исправити техничку грешку у ознаци катастарске парцеле тако да уместо броја „1783/3“, треба да стоји број „1787/3“.

 Чланом 144. Закона о општем управном поступку („Службени гласник РС“, бр. 18/2016 и 95/2018- аутентично тумачење) прописано је да орган увек може да исправи своје решење или његове оверене преписе и уклони грешке у именима или бројевима, писању или рачунању и друге очигледне нетачности, а да решење о исправци почиње да производи правна дејства од када и решење које се исправља.

 У складу са наведеним Скупштина Града Ниша одлучила је као у диспозитиву.

 **НАЧЕЛНИК**

**Ружица Ђорђевић**